L'Alcalde d'Alaquàs, Jorge Alarte, ha firmat aquest mati el conveni amb la Ministra de Foment, Magdalena Álvarez, per a la rehabilitació del Castell
15/12/2005 11:09:00

# L'Alcalde d'Alaquàs, Jorge Alarte, ha firmat aquest mati el conveni amb la Ministra de Foment, Magdalena Álvarez, per a la rehabilitació del Castell

*   15/12/2005 11:09:00
*   [Imprimir](#)
*   Compartir
*    https://www.alaquas.org/documento.asp?id\_do=9721

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9721%2F0&title=Ajuntament%20d%27Alaqu%C3%A0s.%20Premsa.L%27Alcalde%20d%27Alaqu%C3%A0s%2C%20Jorge%20Alarte%2C%20ha%20firmat%20aquest%20mati%20el%20conveni%20amb%20la%20Ministra%20de%20Foment%2C%20Magdalena%20%C3%81lvarez%2C%20per%20a%20la%20rehabilitaci%C3%B3%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9721/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9721/9721_Form_4.jpg)](https://www.alaquas.org/ficheros/documentos/2005/2/9721/9721_Form_10.jpg "<a href='https://www.alaquas.org/ficheros/documentos/2005/2/9721/9721_Form_10.jpg' target=_blank><i class='fa fa-external-link' aria-hidden='true'></i>.L'Alcalde d'Alaquàs, Jorge Alarte, ha firmat aquest mati el conveni amb la Ministra de Foment, Magdalena Álvarez, per a la rehabilitació del Castell</a>")

El Govern Espanyol aportarà 2,4 milions d'euros per a la restauració d'aquest edifici tan emblemàtic d'Alaquàs

Hui dilluns 19 de desembre l'Alcalde d'Alaquàs, Jorge Alarte, ha viatjat a Madrid per reunir-se amb la Ministra de Foment, Magdalena Álvarez. En aquest acte a la seu del Ministeri de Foment, situat al Passeig de la Castellana, s'ha firmat un conveni de col·laboració entre el Govern Espanyol i la ciutat d'Alaquàs per a la restauració del Castell Palau de la localitat. Gràcies a aquest acord el municipi d'Alaquàs rebrà una subvenció de 2.400.000 ? per recuperar el monument més característic de la ciutat i pràcticament de tota l'Horta Sud.

Aquest conveni, inicialment aprovat per la Comissió Mixta entre el Ministeri de Foment i el Ministeri de Cultura, fou ratificat el passat 2 de desembre pel Consell de Ministres. L'Alcalde d'Alaquàs ha qualificat aquest fet com a històric, no sols per la extraordinària quantia de la subvenció rebuda, la major atorgada a una Administració pública en el àmbit de la nostra Comunitat, també pel que suposa per a la ciutat d'Alaquàs i per a l'Àrea Metropolitana de València. 

L'ajuda que rebrà el Castell d'Alaquàs correrà a càrrec de la partida de l'1% cultural del pressupost de Foment que anualment es dedica a rehabilitació de patrimoni històric. La subvenció es caracteritza per ser una de les més elevades de tota España per a un projecte de rehabilitació. L'Alcalde d'Alaquàs ha destacat el valor simbòlic i l'exemple de credibilitat política i pública que suposa el compliment d'un "compromís públic que el president José Luis Rodríguez Zapatero va contraure personalment a Alaquàs", uns dies després de recuperar el Castell, al febrer de 2003.

Alarte també ha manifestat el seu desig de que del acte de firma d'aquest conveni surgisca un efecte exemplificador en la administració autonòmica. L'Alcalde recordà la petició formulada recentment al Govern de la Generalitat, mitjançant un acord plenari, en què instava al Govern de la Generalitat Valenciana, a "participar en la finançació de la recuperació d'un dels principals elements del nostre patrimoni històric i arquitectònic, en allò que no seria més que l'estricte compliment de les seues competències". Les obres de rehabilitació del Castell començaren fa unes setmanes.